എഫ്.ഡിയേക്കാള് മെച്ചം ചെറുകിട സമ്ബാദ്യ പദ്ധതി കൊച്ചി: ബാങ്കിലെ സ്ഥിരനിക്ഷേപമാണോ പോസ്റ്റോഫീസുകള് മുഖേനയുള്ള ചെറുകിട സാമ്ബാദ്യ പദ്ധതികളാണോ മെച്ചം? സംശയമേ വേണ്ട ചെറു സമ്ബാദ്യ പദ്ധതികള് തന്നെ! കഴിഞ്ഞ ആറു ത്രൈമസങ്ങളായി ചെറുകിട സമ്ബാദ്യ പദ്ധതികളുടെ പലിശനിരക്ക് കേന്ദ്രസര്ക്കാര് പരിഷ്കരിച്ചിട്ടില്ല. റിസര്വ് ബാങ്കിന്റെയും ബാങ്കുകളുടെയും വലിയ സമ്മര്ദ്ദമുണ്ടെങ്കിലും നടപ്പുപാദത്തിലേക്കുള്ള ചെറു സമ്ബാദ്യ പദ്ധതി പലിശനിരക്കും കേന്ദ്രം നിലനിറുത്തി. അതേസമയം, മുന്കാലങ്ങളെ അപേക്ഷിച്ച് ബാങ്ക് സ്ഥിരനിക്ഷേപങ്ങളുടെ എഫ്.ഡി പലിശനിരക്ക് നന്നേ കുറവുമാണ്. ഇതിനെ അപേക്ഷിച്ച് ചെറു സമ്ബാദ്യ പദ്ധതികളുടെ പലിശനിരക്ക് ഏറെ മെച്ചവുമാണ്. ഏതാനും വര്ഷങ്ങള്ക്ക് മുമ്ബുവരെ ആറു ശതമാനത്തിനുമേല് പലിശ ബാങ്ക് എഫ്.ഡിയിലൂടെ ഉപഭോക്താവിന് കിട്ടിയിരുന്നു. ഇപ്പോള് പലിശനിരക്ക് ശരാശരി അഞ്ച് ശതമാനമാണ്. എസ്.ബി.ഐയുടെ ഏറ്റവും പുതിയ കണക്കുപ്രകാരം സ്ഥിരനിക്ഷേപങ്ങളുടെ പലിശനിരക്ക് 2.9 ശതമാനം മുതല് 5.4 ശതമാനം വരെയാണ്. മുതിര്ന്ന പൗരന്മാര്ക്ക് 3.4 ശതമാനം മുതല് 6.2 ശതമാനം വരെ. അതേസമയം, ചെറുകിട സമ്ബാദ്യ പദ്ധതികളില് 4.0 ശതമാനം മുതല് 7.6 ശതമാനം വരെ പലിശ നേടാം. എഫ്.ഡിക്ക് നെഗറ്റീവ് പലിശ! സ്ഥിരനിക്ഷേപത്തിന് ഉപഭോക്താവ് ബാങ്കിന് പലിശ കൊടുക്കേണ്ടി വന്നാലോ? ഇതെന്ത് ചോദ്യമെന്നാവും! അതെ, നാണയപ്പെരുപ്പ റീട്ടെയില് ഇന്ഫ്ലേഷന് വര്ദ്ധന കണക്കാക്കിയാല് സ്ഥിരനിക്ഷേപത്തിന് ഉപഭോക്താവിന് കിട്ടുക നെഗറ്റീവ് പലിശയായിരിക്കും. അതായത്, പലിശ ബാങ്കിന് അങ്ങോട്ട് കൊടുക്കേണ്ടി വരും. ഒരു കണക്ക് നോക്കാം: നിലവില് സ്ഥിരനിക്ഷേപത്തിന് ബാങ്ക് പലിശനിരക്ക് ശരാശരി അഞ്ചു ശതമാനം. 202122ലേക്ക് നടപ്പുവര്ഷം റിസര്വ് ബാങ്ക് വിലയിരുത്തുന്ന നാണയപ്പെരുപ്പം 5.3 ശതമാനം. ഉപഭോക്താവിന് എഫ്.ഡിക്ക് കിട്ടുന്ന പലിശ കണക്കാക്കുന്നത് ബാങ്കിന്റെ പലിശനിരക്കില് റിയല് ഇന്ററസ്റ്റ് റേറ്റ് നിന്ന് നാണയപ്പെരുപ്പം റീട്ടെയില് ഇന്ഫ്ളേഷന് കുറയ്ക്കുമ്ബോഴാണ്. മേല്പ്പറഞ്ഞ കണക്കുപ്രകാരം ഉപഭോക്താവിന് കിട്ടുന്ന പലിശ: 55.3 0.3 ശതമാനം ഫലത്തില്, ഉപഭോക്താവ് ബാങ്കിന് അങ്ങോട്ട് പലിശ കൊടുക്കണം. നേട്ടം കൊയ്യാന് ചെറു സമ്ബാദ്യ പദ്ധതികള് വിവിധ ചെറുകിട സമ്ബാദ്യ പദ്ധതികളും ഒക്ടോബര്ഡിസംബറിലെ പലിശനിരക്കും സേവിംഗ്സ് നിക്ഷേപം : 4.00 1വര്ഷ ടൈം നിക്ഷേപം : 5.5 2വര്ഷ ടൈം നിക്ഷേപം : 5.5 3വര്ഷ ടൈം നിക്ഷേപം : 5.5 5വര്ഷ ടൈം നിക്ഷേപം : 6.7 മുതിര്ന്ന പൗരന്മാരുടെ സേവിംഗ്സ് സ്കീം : 7.4 പ്രതിമാസ ഇന്കം അക്കൗണ്ട് : 6.6 എന്.എസ്.സി : 6.8 പി.പി.എഫ് : 7.1 കിസാന് വികാസ് പത്ര : 6.9 സുകന്യ സമൃദ്ധി യോജന : 7.6 മുതിര്ന്ന പൗരന്മാരുടെ വരുമാനം വിശ്രമ ജീവിതം ആസ്വദിക്കുന്നവരും വരുമാനത്തിന് ബാങ്ക് എഫ്.ഡിയെ ആശ്രയിക്കുന്നവരുമായ, മുതിര്ന്ന പൗരന്മാര്ക്ക് ഇപ്പോള് ലഭിക്കുന്ന പലിശനിരക്ക് 56.5 ശതമാനം വരെയാണ്. 5.3 ശതമാനം നാണയപ്പെരുപ്പം പരിഗണിക്കുമ്ബോള് എഫ്.ഡിയില് നിന്നുള്ള ഇവരുടെ നേട്ടം കുറവായിരിക്കും. അതേസമയം, ചെറുകിട സമ്ബാദ്യ പദ്ധതിയിലെ 5വര്ഷ ടൈം ഡെപ്പോസിറ്റിലൂടെ 6.7 ശതമാനം, സീനിയര് സിറ്റിസണ് സേവിംഗ്സ് സ്കീം അല്ലെങ്കില് പ്രധാനമന്ത്രി വയവന്ദന യോജനയ്ക്ക് പി.എം.വി.വി.വൈ 7.4 ശതമാനം എന്നിങ്ങനെ പലിശ നേടാം.